Trayce Jackson-Davis

**Treisas Džeksonas-Deivisas** (, g. ) – JAV krepšininkas, žaidžiantis NBA lygoje besivaržančiame „Golden State Warriors“ klube. Universitete rungtyniavo Indianos „Hoosiers“ komandoje.

## Karjera universitete
Debiutuodamas Indianos komandoje jis pelnė 8 taškus ir atkovojo 6 kamuolius 98:65 pergalėje prieš Vakarų Ilinojaus universitetą. Lapkričio 18 d. buvo pripažintas geriausiu „Big Ten“ konferencijos savaitės pirmakursiu, nes prieš Šiaurės Alabamą pelnė 20 taškų, atkovojo 8 kamuolius ir blokavo 3 metimus. Gruodžio 2 d. jis vėl buvo pripažintas geriausiu konferencijos savaitės pirmakursiu, nes pergalėje prieš Luizianos technikos universitetą pelnė 21 tašką ir atkovojo 11 atšokusių kamuolių. 2020 m. vasario 19 d. Džeksonas-Deivisas surinko 27 taškus bei atkovojo 16 kamuolių ir 68:56 nugalėjo Minesotos „Golden Gophers“. Pasibaigus reguliariajam sezonui, žaidėją treneriai ir žiniasklaida įtraukė į trečiąją „Big Ten“ simbolinę komandą, taip pat į simbolinę pirmakursių komandą. Per rungtynes jis vidutiniškai pelnė po 13,5 taško, atkovojo po 8,4 kamuolio ir blokavo po 1,8 metimo. Užėmė antrąją vietą lygoje pagal metimų taiklumą (56,6 proc.), septintąją – pagal blokuotus metimus (1,9) ir atkovotus kamuolius (8,4).

Antraisiais metais Džeksonas-Deivisas vidutiniškai pelnė po 19,1 taško ir atkovojo po 9,0 atšokusio kamuolio per rungtynes. Pasibaigus sezonui pelnė kelis žiniasklaidos apdovanojimus.

2021 m. lapkričio 27 d. pergalėje 90:79 prieš Maršalo „Thundering Herd“ krepšininkas surinko rekordinius 43 taškus ir tapo pirmuoju Indianos universiteto žaidėju, pelniusiu bent 40 taškų per 27 metus. 2021 m. lapkričio 30 d. pelnė 31 tašką, atkovojo 16 atšokusių kamuolių ir blokavo tris metimus per dvigubą pratęsimą 112:110 pralaimėtose rungtynėse Sirakjuso „Orange“ komandai. Pasibaigus 2021–2022 m. sezonui Džeksonas-Deivisas buvo įtrauktas į antrąją „Big Ten“ simbolinę komandą ir „Big Ten“ simbolinę gynybos komandą. Šį sezoną vidutiniškai pelnė po 18,3 taško, atkovojo po 8,1 kamuolio ir blokavo po 2,3 metimo per rungtynes.

2023 m. vasario 7 d. žaidėjas surinko 20 taškų ir atkovojo 18 kamuolių, 66:60 laimėdamas prieš Ratgerso „Scarlet Knights“. Jis tapo pirmuoju asmeniu, kuriam pavyko laimėti keturis iš eilės „Big Ten“ savaitės žaidėjo apdovanojimus nuo pat šio apdovanojimo įsteigimo 1981–1982 m.

Paskutiniame sezone Treisas Džeksonas-Deivisas vidutiniškai rinko po 20,9 taško, 10,8 atkovoto kamuolio, 4,0 rezultatyvaus perdavimo ir 2,9 blokuoto metimo bei padėjo Indianos komandai antrą kartą iš eilės patekti į NCAA turnyrą.

Karjerą Indianoje baigė kaip visų laikų programos lyderis pagal atkovotus kamuolius (1143) ir blokuotus metimus (270), trečias visų laikų rezultatyviausių žaidėjų sąraše (2258) ir trečias pagal dvigubus dublius (50).

## Profesionali karjera
### „Golden State Warriors“ (2023–''dabar'')
2023 m. NBA naujokų biržoje Vašingtono „Wizards“ pasirinko jį 57-uoju šaukimu, tačiau iš karto iškeitė į „Golden State Warriors“.

2023 m. spalio 27 d. debiutavo reguliariojo sezono rungtynėse su Sakramento „Kings“, kuriose sužaidė tik 5 minutes ir atkovojo vieną kamuolį. Spalio 30 d. pergalėje 130:102 prieš Naujojo Orleano „Pelicans“ krepšininkas pelnė 13 taškų, atkovojo 9 kamuolius ir blokavo 4 metimus. Gruodžio 19 d. Džeksonas-Deivisas pirmą kartą atliko dvigubą dublį – per pergalę prieš Bostono „Celtics“ 132:126 po pratęsimo surinko 10 taškų, atkovojo 13 kamuolių ir atliko 3 blokus. Gruodžio 22 d. prieš Vašingtono „Wizards“ antrą kartą iš eilės atliko dvigubą dublį – surinko 10 taškų ir atkovojo 15 atšokusių kamuolių pergalėje 129:118.

## Statistika

### NBA
#### Reguliarusis sezonas

|-
| style="text-align:left;"|
| style="text-align:left;"|Golden State
| **68** || 16 || **16.6** || **.702** || .000 || .561 || 5.0 || 1.2 || .4 || **1.1** || **7.9**
|-
| style="text-align:left;"|
| style="text-align:left;"|Golden State
| 62 || **37** || 15.6 || .576 || .000 || **.578** || 5.0 || **1.7** || .4 || .6 || 6.6
|- class="sortbottom"
| style="text-align:center;" colspan="2"|Karjera
| 130 || 53 || 16.1 || .642 || .000 || .568 || 5.0 || 1.4 || .4 || .9 || 7.3
|}
#### Atkrintamosios varžybos

|-
| style="text-align:left;"|2025
| style="text-align:left;"|Golden State
| 9 || 3 || 8.9 || .889 || — || .385 || 2.3 || .2 || .3 || .2 || 4.1
|- class="sortbottom"
| style="text-align:center;" colspan="2"|Karjera
| 9 || 3 || 8.9 || .889 || — || .385 || 2.3 || .2 || .3 || .2 || 4.1
|}

### Universitetas

|-
| style="text-align:left;"|2019–20
| style="text-align:left;"|Indiana
| 32 || 32 || 29.3 || .566 ||  || .685 || 8.4 || 1.2 || .7 || 1.8 || 13.5
|-
| style="text-align:left;"|2020–21
| style="text-align:left;"|Indiana
| 27 || 27 || 34.3 || .517 ||  || .655 || 9.0 || 1.4 || .7 || 1.4 || 19.1
|-
| style="text-align:left;"|2021–22
| style="text-align:left;"|Indiana
| **35** || **35** || 32.3 || **.589** || .000 || .674 || 8.1 || 1.9 || .6 || 2.3 || 18.3
|-
| style="text-align:left;"|2022–23
| style="text-align:left;"|Indiana
| 32 || 32 || **34.5** || .581 ||  || **.695** || **10.8** || **4.0** || **.8** || **2.9** || **20.9**
|- class="sortbottom"
| style="text-align:center;" colspan="2"|Karjera
| 126 || 126 || 32.5 || .565 || .000 || .676 || 9.1 || 2.2 || .7 || 2.1 || 17.9
|}

## Išnašos

## Nuorodos
* Trayce Jackson-Davis profilis „Basketball Reference“ 
* Trayce Jackson-Davis NCAA profilis „Sports Reference“